**Disgrifiad Swydd**

**Teitl:** Rheolwr Iechyd a Diogelwch

**Yn adrodd i’r canlynol:** Pennaeth Gwasanaethau Pobl

**Lleoliad:** Gellir cyflawni'r rôl hon yn unrhyw un o'r swyddfeydd  
 canlynol: Birmingham, Caerdydd, Canary Wharf,  
 Croydon, Sale neu Wakefield ac mae'n unol â'r  
 gofyniad i weithio 40% o'r amser mewn  
 swyddfa/cyfarfodydd allanol

**Gradd:** 13

**Cyflog:** £47,493 ynghyd â Phwysoliad Llundain o £4968 os yw'r  
 swydd yn Canary Wharf neu Croydon

**Contract:** Contract cyfnod penodol tan 24 Awst 2026 (yn cynnwys  
 absenoldeb am resymau teuluol)

# Diben

Fel Rheolwr Iechyd a Diogelwch, cewch eich croesawu i dîm Pobl dynamig a chynhwysol sy'n gweithio i ddarparu cymorth ac arweiniad ar amrywiaeth o brotocolau Iechyd a Diogelwch. Mae IOPC ar daith i ddatblygu ei ddiwylliant, ei safbwyntiau a'i ethos i gefnogi canlyniadau craidd y sefydliad a dyma eich cyfle i ymuno â byd llawn amrywiaeth Iechyd a Diogelwch IOPC, a fydd yn eich galluogi i ddatblygu eich meddylfryd a'ch dulliau o gyfrannu at wella system gwynion yr heddlu yng Nghymru a Lloegr.

Prif bwrpas y rôl hon yw darparu cyngor ac arweiniad manwl i'r Fforwm Iechyd a Diogelwch a'r Bwrdd Sicrwydd Effaith ar Bobl a Chynllunio'r Gweithlu a gweithio gydag aelodau staff i oruchwylio'r broses o weithredu gofynion deddfwriaethol ac arfer gorau mewn perthynas ag iechyd a diogelwch ar draws IOPC. Byddwch yn Rheolwr Llinell ar y Cynghorydd Iechyd a Diogelwch hefyd ac yn ei gefnogi. Bydd y rôl yn cynnwys cynnal a chadw'r system rheoli iechyd a diogelwch, paratoi deunyddiau hyfforddi addas a chyflwyno sesiynau hyfforddi staff a gweithredu'r Cynllun Blynyddol a'r Strategaeth Cyfathrebu Iechyd a Diogelwch.

Ar hyn o bryd mae gan IOPC saith swyddfa - Caerdydd, Croydon, Birmingham, Llundain, Sale, Wakefield a Warrington. Bydd y rôl hon yn rhan o'r Gyfarwyddiaeth Pobl a bydd yn cynnwys cydweithredu ag amrywiaeth o randdeiliaid gan gynnwys staff Ystadau/Rheoli Cyfleusterau, staff Gweithrediadau, aelodau Pwyllgor, a staff amrywiol eraill ym mhob safle. Efallai y bydd angen rhyngweithio â chyflenwyr allanol a'r Awdurdod Gweithredol Iechyd a Diogelwch (HSE). Felly, bydd hyn yn rhoi cyfle i chi deithio o bryd i'w gilydd i feithrin y cysylltiadau hyn.

# Prif ddyletswyddau a chyfrifoldebau

* Fel y person cymwys ar gyfer iechyd a diogelwch, darparu cyngor ac arweiniad arbenigol i'r Cyfarwyddwr Cyffredinol a'r tîm Uwch-reolwyr ar ddeddfwriaeth berthnasol a gweithredu polisi, cynllun blynyddol a strategaeth gyfathrebu iechyd a diogelwch IOPC.
* Cynghori a chefnogi'r holl staff ar faterion iechyd a diogelwch
* Cefnogi'r Pennaeth Gwasanaethau Pobl drwy ddatblygu systemau i reoli ac adrodd gwybodaeth am faterion rheoli a pherfformiad Iechyd a Diogelwch a fydd yn caniatáu i uwch-reolwyr reoli'n ddiogel
* Gweithredu fel Rheolwr diogelwch tân cymwys ar gyfer IOPC, (o dan y Gorchymyn Diwygio Rheoleiddio (Diogelwch Tân), 2005)
* Datblygu a gweithredu polisïau iechyd a diogelwch, dogfennau cysylltiedig a chanllawiau ategol IOPC er mwyn cydymffurfio â deddfwriaeth iechyd a diogelwch.
* Cefnogi Pennaeth Gwasanaethau Pobl wrth fonitro ac archwilio gwaith rheoli iechyd a diogelwch yn IOPC
* Monitro adroddiadau o ddamweiniau a digwyddiadau a digwyddiadau fu bron â digwydd er mwyn nodi tueddiadau, ymchwilio i ddamweiniau, digwyddiadau a digwyddiadau fu bron â digwydd, fel y bo'n briodol, gan ddarparu adroddiadau ac argymhellion ar gyfer camau unioni ac atal angenrheidiol
* Rheoli ymchwiliadau i ddigwyddiadau gan sicrhau bod gweithdrefnau priodol yn cael eu dilyn a chymryd y camau unioni ac ataliol angenrheidiol
* Cysylltu ag awdurdodau gorfodi iechyd a diogelwch (HSE, Awdurdodau Lleol a Gwasanaethau Tân ac Achub) a'n Hundebau Llafur ar faterion iechyd a diogelwch, yn ôl yr angen
* Sicrhau bod rhaglen gynhwysfawr o hyfforddiant a datblygu ar gyfer iechyd a diogelwch ar draws IOPC, gan gynnwys darparu platfformau e-ddysgu
* Sicrhau bod cynrychiolwyr/unigolion penodedig iechyd a diogelwch ar draws y sefydliad yn cael hyfforddiant digonol, a chefnogi swyddogion cymorth cyntaf, aseswyr Cyfarpar Sgrin Arddangos (DSE) a wardeniaid gadael mewn argyfwng
* Drafftio adroddiadau iechyd a diogelwch chwarterol i'r Grŵp Sicrwydd Cynllunio'r Gweithlu a’r Effaith ar Bobl a'r Fforwm Iechyd a Diogelwch.
* Drafftio a chyflwyno'r adroddiad iechyd a diogelwch blynyddol i'r Fforwm Iechyd a Diogelwch, y Bwrdd Rheoli a'r Cyngor Staff
* Mynychu gwahanol bwyllgorau a byrddau fel cynghorydd ar faterion iechyd a diogelwch, gan gynnwys gweithredu fel y swyddog sy'n bresennol yn y Fforwm Gweithredol Iechyd a Diogelwch.
* Cefnogi’r Pennaeth Gwasanaethau Pobl drwy gynnal rhaglenni monitro, archwilio a mesur perfformiad sy'n ddigonol i sicrhau'r Cyfarwyddwr Cyffredinol, y Bwrdd Unedol a'r Bwrdd Rheoli bod trefniadau rheoli iechyd a diogelwch yn briodol, yn gadarn ac yn cydymffurfio
* Sicrhau bod polisi a gweithdrefnau iechyd a diogelwch IOPC yn cydymffurfio â gofynion cyfreithiol, codau ymarfer a chanllawiau arfer da a sefydlwyd gan yr HSE a chyrff perthnasol eraill
* Cydweithio â Phennaeth Gwasanaethau Pobl gan gynghori ar faterion sy'n dod i'r amlwg a newidiadau deddfwriaethol a allai gael effaith sylweddol ar IOPC
* Gweithredu fel prif gyswllt IOPC ag asiantaethau gorfodi iechyd a diogelwch a bod yn gyfrifol am gydymffurfio â gofynion adrodd statudol Rheoliadau Adrodd ar Glefydau a Digwyddiadau Peryglus 2013
* Asesu goblygiadau iechyd a diogelwch prosiectau cyfalaf ac adnewyddu, gan annog a hwyluso dileu a rheoli risgiau trwy ddylunio
* Cynghori'r timau Rheoli Cyfleusterau ar ofynion Rheoliadau Adeiladu, Dylunio a Rheoli (CDM) 2015
* Sicrhau bod holl swyddfeydd rhanbarthol IOPC yn cydymffurfio â chydymffurfiaeth statudol a deddfwriaeth reoleiddiol
* Ymgymryd â rhaglen Archwilio Iechyd a Diogelwch IOPC
* Monitro a gwella'n barhaus y system rheoli iechyd a diogelwch
* Monitro'r Cofrestrau Risg Iechyd a Diogelwch Adrannau ar y cyd ag uwch-reolwyr pob adran
* Sicrhau bod asesiadau risg ar gyfer swyddfeydd yn cael eu diweddaru
* Cynnal ein system rheoli fflyd, ein rhaglenni asesu risg a'n rhaglenni diogelwch personol
* Cynllunio a chynnal digwyddiadau ymgysylltu ar gyfer diwrnod ymwybyddiaeth iechyd a diogelwch ac wythnos ymwybyddiaeth iechyd a diogelwch
* Ymgysylltu â rhwydweithiau staff a chyflwyno mewnbynnau iechyd a diogelwch ar gais neu ar ôl dysgu sefydliadol
* Datblygu'r gyfres o Sgyrsiau Iechyd a Diogelwch
* Cynnal a diweddaru, yn ôl yr angen, y wybodaeth iechyd a diogelwch a gyhoeddir ar y fewnrwyd
* Cysylltu â'r timau cyfreithiol ynghylch hawliadau atebolrwydd gwirioneddol a phosibl
* Cynnal DPP proffesiynol er mwyn sicrhau cymhwysedd
* Sicrhau bod asesiadau risg cadarn ar waith ar gyfer IOPC. Mae'r rhain yn cynnwys y swyddfa gyffredinol, cymorth cyntaf, asesiadau risg tân, pobl ifanc, gweithio unigol a mamau newydd a menywod beichiog
* Ymgymryd â darpariaeth monitro hylendid galwedigaethol pan fo angen.
* Cydweithio â'r tîm cyfathrebu mewnol i gyflwyno'r negeseuon iechyd a diogelwch angenrheidiol, ymgyrchoedd a chodi ymwybyddiaeth o iechyd a diogelwch ar draws y sefydliad
* Cynnal asesiadau risg salwch yn ôl yr angen
* Goruchwylio a chefnogi'r Aseswyr DSE i gynnal asesiadau a darparu offer angenrheidiol
* Cefnogi'r tîm Partneriaeth Pobl i gynghori ar offer angenrheidiol ar gyfer addasiadau rhesymol
* Ymgymryd â chyfrifoldebau Rheolwr Llinell ar gyfer y Cynghorydd Iechyd a Diogelwch
* Cynorthwyo'r tîm caffael i adnewyddu unrhyw gontractau iechyd a diogelwch a chanfod cyflenwyr/offer newydd lle bo angen.

DS: Ar gyfer y swydd bydd yn ofynnol:

* Gweithio y tu allan i oriau o bryd i'w gilydd o bosibl
* Teithio rhwng swyddfeydd IOPC

# Manyleb y person

## Profiad Hanfodol

* Profiad o ddarparu cyngor a sicrwydd iechyd a diogelwch ar lefel dactegol.
* Profiad o wahanol systemau rheoli iechyd a diogelwch yng nghyd-destun y DU.
* Profiad o ymdrin â staff ar bob lefel ar lafar ac yn ysgrifenedig yn fewnol ac yn allanol
* Y gallu i gyfathrebu'n effeithiol ag amrywiaeth eang o staff
* Profiad o ddarparu hyfforddiant wedi'i deilwra a pharatoi deunyddiau cymorth hyfforddi
* Profiad o reoli yn y maes iechyd a diogelwch mewn sefydliad mawr, yn ddelfrydol mewn amgylchedd amlddisgyblaethol a sefydliad aml-safle
* Profiad o arwain archwiliad iechyd a diogelwch
* Profiad o ddatblygu a gweithredu systemau adrodd effeithiol.
* Sgiliau rheoli prosiectau
* Profiad o ddrafftio polisïau
* Profiad o lunio strategaethau

## Technegol Hanfodol

* Diploma Cenedlaethol/Rhyngwladol NEBOSH neu gyfwerth
* Gradd IOSH neu uwch
* Cymhwyster Diogelwch Tân neu brofiad cyfatebol
* Cymhwyster prif archwilydd iechyd a diogelwch neu hanes o archwilio mewn sefydliad mawr.
* Tystiolaeth o sgiliau ysgrifennu a chyflwyno rhagorol

## Technegol Dymunol

* Cymhwyster hyfforddi'r hyfforddwr
* Profiad rheoli llinell
* Tystysgrif Ôl-raddedig mewn Rheoli Iechyd a Diogelwch Galwedigaethol
* Aelodaeth siartredig o IOSH